Törkiyä
mädäniyäte
tarixı
iskitkeç plyajları
biyek cäyläwläre
êkzotik utrawları
läzzätle aş-suları
h.b. belän maxsus turizm urını bulıp tora.
Törkiyäneñ gizü öçen 10 iskitkeç urını:
1. Kapadokiya
Kapadokiyada qoyaş çıqqanda
qaynar hawa şarlarında kük yözenä menep bula.
Biredä tarixi mäğarälär,
päri morcaları urnaşqan.
Şähärdä üzänleklär arasında yörep,
atqa atlanıp,
onıtılğan qıya çirkäwlären gizep,
matur räsemnär töşerep bula.
2. Ägäy qıyası
Ägäy qıyası Urta diñgez buyında urın aluçı
billür kebek plyajları häm keçkenä qultıqları belän mäşhür
häm Törkiyäneñ iñ yaratıluçı turistik urınnarınnan berse.
Mäşhür playjları häm yal itü urını belän ber rättän
dön'yanıñ iñ möhim yöreş yullarınnan bulğan Likya yulı
häm 15nçe ğasırdan qalğan äsärlär
Efes Arxeologik muzeyında urın ala.
3. Qara diñgez töbäge
Qara diñgez töbäge - tabiğıy maturlıqları belän tanılğan häm
Törkiyäneñ mäşhür çäye citeşterelgän urın.
Şaqtıy cäyläw
tiñe bulmağan taş küperlär, tarixi çirkäwlär, küllär
häm cirdän 300 metr biyeklektä tözelgän,
1600 yıldan artıq ütkäne bulğan
Sümela kebek monastır'lär urnaşqan monda.
4. Pamukkale
Pamukkale êlekke Rim şähäre bulğan,
biredä qalŝiy yağınnan bay sular belän tulı
zäñgär töstäge tabiğıy basseynnar iğtibarnı cälep itä.
Şähärneñ iseme mamıqlı nığıtmanı (pamuk kale) añlata,
häm ap-aq basseynnar bu urınnı iskitkeç matur qıla.
Töbäktä paraplanerizm belän şöğıl'länälär.
5. Mardin
Mardin kön'yaq könçığışta urnaşqan üzgä şähär
häm Artuklu dinastiyaseneñ bay miğmarına iyä.
Êlekke mädräsälär, cämiğlar, çirkäwlär,
monastır'lär urnaşqan monda.
Bu şähärne kilep kürergä kiräk.
6. Van
Van küz tösläre törle bulğan pesiläre belän mäşhür
läkin şul uq waqıtta iskitkeç gizü urını.
Qısqa köymä säyäxäte sezne Van külendä urnaşqan häm
10nçı ğasırdan qalğan iskitkeç mindal' ağaçları arasında
urın aluçı çirkäw tözelgän Akmadar utrawına lıp bara.
Şähärdä küreläçäk başqa urınnar arasında ber nığıtma,
tarixi urınnar häm şarlawıqlar bar.
7. Konya
Konya sufıy häm şağıyr' bulğan
Mäwlana Cäläletdin Rumı şähäre bularaq belenä.
Ber waqıt Sälcuqlı İmperatorlığı başqalası bulğan bu şähärdä
törle mädäni urınnar bar.
Bolar arasında Rumıynıñ törbäse
häm şähär çitendä urnaşqan 5000 yıllıq Sille awılı bar.
8. Utrawlar
Törkiyädä şaqtıy matur utraw bar.
Utrawlarğa İstanbuldan barıp,
ber köndä gizep bula.
Alibey utrawı häm Gökçeada kebek qalğan utrawlar da
şähärdän berniçä sägät' yıraqlıqta.
9. Burdur
Burdurda aq qom plyajları häm bällür kebek suları bulğan
Salda küle urnaşqan.
Bu kül ayıruça dön'yadağı iñ çista 5 küldän berse.
Salda Maldivlarğa oxşağan
läkin şähärdäge berdänber iskitkeç urın tügel.
Burdurda şulay uq
xuş isle lavanda qırları häm
"Gladiatorlar şähäre" bularaq belenüçe
borınğı Kibyra şähäre dä bar.
10. İstanbul
İstanbul Törkiyäneñ iñ zur
häm dön'yanıñ ike qıytğada urnaşqan berdänber şähäre bulıp tora.
Borınğı şähär üzenä cälep itep tora.
Biredä tarixi mäçetlär,
saraylar häm İstanbul buğazında urnaşqan
Qız manarası kebek şaqtıy tarixi urın bar.
Könbatış belän könçığış oçraşqan İstanbulda
härkem yaratırlıq maturlıqlar tabıp bula.